id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms fi es id nl id id pl id id ms id ms id id id id ms ms id id id id ms id ms ms ms id ms ms ms id ms ms id id id ms id id ms id ms id id id id id id id id ms id ms ms id ms ms id id id hy hy hy ms ms en en en en en id ms id id ms en id id jv ms id id it es id id en id ms ms ms ms ms ms
Cara Potong Kuku Bayi Baru Lahir, Ikut Tip Ini Agar Tak Terpotong Isi!
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Risau Nak Potong Kuku Baby Baru Lahir? Ibu, Jom Ikut Tip Ini Elak Terpotong Isi Kuku!
Ditulis oleh Asyikin Md Isa Disemak pada 24/05/2022
Disemak secara perubatan oleh Dr. Ahmad Wazir Aiman
Penting ke untuk mengetahui cara potong kuku bayi? Tidak dinafikan kuku si manja umumnya lebih lembut dan mudah lentur berbanding orang dewasa, namun ia masih boleh menyebabkan calar dan perlu dipotong dengan kerap.
Dalam artikel ini, Hello Doktor akan kongsikan tip memotong kuku si kecil bagi memastikan ia sentiasa kemas.
Untuk mendapatkan lebih banyak info tentang Keibubapaan, sila dapatkannya di sini.
Pentingnya mengetahui cara potong kuku si manja
Kuku si manja walaupun lembut tetapi tajam. Tajam macam mana? Tanyakan kepada ibu yang mempunyai anak, pastinya mereka pernah mengalami calar di wajah atau di tangan disebabkan kuku si kecil.
Bayi tidak mempunyai kawalan pergerakan disebabkan kawalan otot yang belum berkembang sepenuhnya.
Oleh itu, ada kalanya kuku mereka boleh menyebabkan calar di wajah sendiri.
Kuku si manja juga cepat panjang dan memotong sekali seminggu mungkin tidak mencukupi. Bahkan ada sesetengah ibu yang menyatakan perlu memotong kuku anak mereka selang beberapa hari.
Atas sebab itulah pentingnya untuk ibu dan ayah mengetahui cara potong kuku bayi.
Memahami cara potong kuku bayi
Apabila tiba masanya untuk memotong kuku si kecil, ibu bapa boleh menggunakan teknik yang berbeza bergantung kepada keselesaan masing-masing.
Sesetengah ibu berasa selesa apabila pasangan mereka membantu dalam proses itu – seorang memegang dan yang lain memotong. Ada juga yang merasakan ia lebih mudah dilakukan semasa waktu penyusuan atau ketika bayi mereka sedang tidur nyenyak.
Sebelum kita pergi kepada cara-cara untuk memotong kuku si manja, berikut ialah beberapa petua tambahan:
Cari kedudukan yang baik: Duduk di dalam rocker, letakkan bayi di pangkuan anda atau baringkan si manja di atas katil semasa mereka tidur. Cari tempat yang sesuai untuk anda duduk dengan selesa
Pencahayaan. Jangan cuba memotong kuku bayi anda di dalam bilik yang bercahaya malap, walaupun mereka sedang tidur
Pastikan bayi duduk diam. Semakin banyak tangan mereka bergerak, risiko untuk anda terpotong isi kuku mereka secara tidak sengaja akan meningkat. Jika bayi kelihatan gugup, bercakap atau menyanyi semasa anda sedang memotong kuku
Gunakan papan emeri. Jika terdapat bahagian tepi kuku yang kasar, gunakan emery board untuk melicinkannya
Potong kuku selepas mandi. Ia lebih lembut dan mudah untuk dipotong
Alat memotong kuku. Pilih mengikut keselesaan diri anda
Pilihan keadah memotong kuku
Berikut antara alatan yang boleh anda pilih:
Ia dianggap cara paling selamat untuk memotong kuku bayi kerana risiko mencederakan jari si manja amat tipis.
Pakar biasanya mengesyorkan untuk menggunakan pengasah kuku atau papan emeri lembut jika bayi berusia bawah 1 bulan.
Pengepit kuku, cara potong kuku bayi paling biasa
Merupakan kaedah sesuai untuk kebanyakan ibu. Mungkin kerana kita sendiri terbiasa menggunakannya untuk memotong kuku sendiri.
Selain itu, penggunaan pengepit kuku juga mengurangkan risiko terpotong isi kuku bayi.
Anda boleh mendapatkan pengepit kuku kecil yang direka khusus untuk si manja – ada yang dicipta dengan pemegang besar untuk memudahkan ia dikendalikan tangan yang lebih besar.
Ada juga ibu yang gemar menggunakan pengepit bersaiz biasa kerana memudahkan proses memotong kuku si manja dalam 1 potongan sahaja.
Bukan semua ibu berani menggunakan alat ini. Lebih-lebih lagi jika bahagian hujung guntingnya tumpul.
Namun dikatakan kelebihan menggunakan gunting adalah anda mendapat kawalan tambahan – boleh melihat dengan mudah bahagian mana sedang dipotong.
Ini cara potong kuku bayi
Cara memotong kuku si manja adalah hampir sama tanpa mengira alatan yang digunakan.
Ini yang anda perlu lakukan:
Pegang jari bayi dengan baik. Kuat tetapi lembut, hanya jari yang perlu dipastikan tidak bergerak
Tolak hujung jari si manja secara perlahan-lahan menggunakan jari anda. Ini dapat mewujudkan sedikit ruang untuk alat pemotong kuku
Lakukan potongan kecil pada kuku – pastikan ia tepat atau di atas garis kuku putih. Jangan terlalu pendek. Jika menggunakan pengasah kuku, asah perlahan-lahan sehingga ke garisan yang sama
Untuk kuku kaki pula, lakukan langkah yang sama seperti di atas. Tetapi pastikan kuku dipotong secara lurus dan bukannya melengkung
Perkara yang perlu dielakkan semasa memotong kuku si manja
Terdapat beberapa pilihan yang boleh dijadikan cara potong kuku bayi, bukan? Pun begitu, ada kaedah yang harus anda elakkan.
Jangan menggigit kuku bayi. Tindakan ini boleh menyebarkan kuman daripada mulut dan mencetuskan jangkitan virus atau bakteria
Jangan menarik kuku bayi. Walaupun bahagian kecil, elakkan daripada melakukannya. Ia boleh meningkatkan risiko kuku tumbuh ke dalam
Terpotong isi kuku bayi? Lakukan ini…
Apabila ia berlaku pastinya anda berasa bersalah, apatah lagi jika ia berdarah, betul tak? Tetapi bertenang, ia berlaku kepada setiap ibu bapa.
Elakkan daripada membalut dengan pembalut luka pada bahagian tersebut kerana boleh mengundang risiko tercekik jika ia tertanggal.
Sebaliknya, berikan tekanan lembut dengan kain kasa bersih dan pendarahan akan berhenti segera.
Ikuti topik yang paling relevan dan bertukar cerita. Sertai komuniti Keibubapaan hari ini!
Ikuti topik yang paling relevan dan bertukar cerita. Sertai komuniti Keibubapaan hari ini!
Hello Health Group tidak menawarkan nasihat perubatan, diagnosis atau rawatan.
Trimming baby nails. https://raisingchildren.net.au/babies/health-daily-care/hygiene-keeping-clean/trimming-nails, Accessed on Feb 22, 2022
6 Secrets for Successfully Clipping Your Baby’s Nails. https://www.healthywomen.org/your-wellness/family–caregiving/6-secrets-successfully-clipping-your-babys-nails, Accessed on Feb 22, 2022
Nailing It: How to Trim Your Baby’s Fingernails. https://www.healthychildren.org/English/ages-stages/baby/bathing-skin-care/pages/Nails-Nails-Everywhere.aspx, Accessed on Feb 22, 2022
Trimming Your Baby’s Nails. https://kidshealth.org/en/parents/trimming-nails.html, Accessed on Feb 22, 2022
How to cut your baby’s nails. https://www.pregnancybirthbaby.org.au/how-to-cut-your-babys-nails, Accessed on Feb 22, 2022
Mainan Sesuai untuk Perkembangan Otak Anak Anda
Nak Latih Baby Duduk? Boleh, TAPI Ambil Tahu 19 Perkara PENTING Ini Dahulu!
Ditulis oleh Asyikin Md Isa Disemak pada 24/05/2022
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.